
2.
Par Ogres novada pašvaldības dalību Publisko un privāto partnerattiecību biedrības “Zied zeme” projektu konkursā

Ogres novada Izglītības pārvalde 2026. gada 22. oktobrī ir iniciējusi projekta ideju un iespēju piedalīties Publisko un privāto partnerattiecību biedrības “Zied zeme” izsludinātajā atklātajā projektu iesniegumu pieņemšanas 6. kārtā Eiropas Lauksaimniecības fonda lauku attīstībai intervences "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" (LA19), aktivitātes “Vietas potenciāla attīstošas iniciatīvas, pievilcīgas un kvalitatīvas dzīves videi” - “Atbalsts kopienu stiprināšanai”, ar mērķi pilnveidot Ikšķiles Jauniešu centra infrastruktūru un neformālās izglītības piedāvājumu, attīstot jauniešiem pievilcīgu e-sporta, fizisko aktivitāšu un radošās jaunrades vidi, kas veicina jauniešu iesaisti, socializēšanos, sadarbību, stratēģisko domāšanu, pašvadību un citas caurviju prasmes (turpmāk – Projekts).
Pamatojoties uz Pašvaldību likuma 5. pantu un Ministru kabineta 2023. gada 10. oktobra noteikumu Nr. 580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” 23. punktu,

1. Atbalstīt Ogres novada pašvaldības dalību Publisko un privāto partnerattiecību biedrības “Zied zeme”, reģistrācijas Nr. 40008092249, izsludinātajā atklātajā projektu iesniegumu pieņemšanas 6. kārtā Eiropas Lauksaimniecības fonda lauku attīstībai intervences "Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana" (LA19), aktivitātes "Vietas potenciāla attīstošas iniciatīvas, pievilcīgas un kvalitatīvas dzīves videi" - “Atbalsts kopienu stiprināšanai”, ar projektu “IK LAB - Ikšķiles Jauniešu centra attīstība” (turpmāk – Projekts).
2. Uzdot Ogres novada pašvaldības Centrālās administrācijas Attīstības un plānošanas nodaļai sadarbībā ar Ogres novada Izglītības pārvaldes jaunatnes lietu speciālistiem līdz 2026. gada 3. novembrim sagatavot un iesniegt Lauku atbalsta dienesta Elektroniskās pieteikšanās sistēmā Projektu.
3. Projekta apstiprināšanas gadījumā Ogres novada pašvaldībai paredzēt Projekta priekšfinansējumu 20 000,00 EUR (divdesmit tūkstoši euro) apmērā un līdzfinansējumu 4 000,00 EUR (četri tūkstoši euro) apmērā no Ogres novada pašvaldības 2027. gada budžeta.
4. Kontroli par lēmuma izpildi uzdot Ogres novada pašvaldības izpilddirektoram.

